Diari Oficial de la Generalitat Valenciana


Sumari del DOGV 4339, del 19-09-2002 (2002/9954)

RESOLUCIÓ de 2 de setembre de 2002, del conseller de Medi Ambient, per la qual s'insta a la realització dels treballs contemplats en el projecte de selvicultura preventiva per a l'execució i manteniment de la xàrcia tallafocs per a la defensa de les forests situades al sud-est del municipi de Requena.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4339

Data del DOGV
:   19-09-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/9954


Data del document
:   02-09-2002

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Requena
    * silvicultura
    * lluita contra incendis
    * muntanya

RESOLUCIÓ de 2 de setembre de 2002, del conseller de Medi Ambient, per la qual s'insta a la realització dels treballs contemplats en el projecte de selvicultura preventiva per a l'execució i manteniment de la xàrcia tallafocs per a la defensa de les forests situades al sud-est del municipi de Requena. [2002/F9954]
  
Vist el Decret 271/1997, de 21 d'octubre, del Govern Valencià, pel qual es declara les forests situades al sud-est del municipi de Requena com a zona d'actuació urgent (ZAU) per a la seua defensa davant el risc d'incendis forestals, que en l'article 4 establix l'obligatorietat de realitzar els treballs contemplats en el projecte de selvicultura preventiva per a l'execució i manteniment de la xàrcia d'àrees tallafocs redactat per a tal fi per la Direcció General de Recursos Forestals de la Conselleria de Medi Ambient.
  
Atés que d'acord amb el que disposa l'article 24 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, fixa que aquells propietaris públics o privats que no s'hagueren acollit a la fórmula establida en el decret anterior, podran executar directament els treballs, en un termini no superior als dos anys des de la seua aprovació.
  
Donat que una sèrie de propietaris afectats pels treballs contemplats en el projecte de selvicultura preventiva per a la xàrcia d'àrees tallafocs per a la defensa de les forests al sud-est del municipi de Requena (expedient 726/97-V), no s'han acollit fins a la data a la fórmula del conveni.
  
Vista la proposta d'actuació que eleva la Direcció General de Recursos Forestals, d'acord amb les atribucions conferides per la disposició final primera del Decret 271/1997, resolc:
  
Primer
  
Tots els propietaris públics i privats de terrenys afectats pels treballs contemplats en el projecte de selvicultura preventiva per a la xàrcia d'àrees tallafocs per a la defensa de les forests situades al sud-est del municipi de Requena (expedient 726/97-V) que es relacionen en l'annex I, i que no s'hagueren acollir a la fórmula del conveni, hauran d'acreditar en un termini de sis mesos comptats des del dia següent al de la notificació de la present resolució, per qualsevol de les fórmules previstes en el procediment administratiu comú, la correcta realització dels treballs que per a les propietats afectades recull el citat projecte.
  
Segon
  
Una vegada transcorregut el termini previst en l'apartat anterior, i en el cas que els treballs no s'hagueren realitzat, o ho hagueren sigut de manera incorrecta d'acord amb el que disposa l'article 4, apartat 4 del Decret 271/1997, es procedirà a la seua execució subsidiària per part de l'administració forestal a costa de l'obligat, així com a l'ocupació temporal dels terrenys afectats durant el termini d'execució.
  
Contra esta resolució, que és definitiva en via administrativa, es pot interposar recurs contenciós administratiu en el termini de dos mesos comptats a partir del dia següent al de la recepció de la present resolució, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí de la interposició del recurs potestatiu de reposició davant la Conselleria de Medi Ambient en el termini d'un mes des del dia següent al de la seua notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 de setembre de 2002.- El conseller de Medi Ambient: Fernando Modrego Caballero.
  
Annex I
  
Relació de propietaris
  
(1) Expedient
  
(2) Propietaris
  
(3) Municipi
  
(4) Polígon
  
(5) Parcel·la
  
(6) Superfície afectada (ha)